《用元韵答麟老》
宋代·王炎

登临倚木末，下瞰鱼龙宫。
我方解墨绶，着身丘壑中。
翩然一清游，飞舄可御风。
前瞻凤山尾，老衲如懒融。
见处诣实际，非色仍非空。
笑我蜡屐行，亦与玩物同。
燕坐不出门，心游妙高峰。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。